b'\n_START_ARTICLE_\nNils Ahnlund\n_START_PARAGRAPH_\nNils Gabriel Ahnlund (23. elokuuta 1889 Uppsala - 11. tammikuuta 1957), oli ruotsalainen historioitsija._NEWLINE_Nils Ahnlund oli professori Olof Ahnlundin ja Hilda Svenssonin poika. H\xc3\xa4n oli naimisissa kirkkoherra Emil Hallbergin Lisa-tytt\xc3\xa4ren kanssa. H\xc3\xa4n itse oli Knut Ahnlundin is\xc3\xa4._NEWLINE_Vuonna 1908 Ahnlundista tuli ylioppilas Uumajassa, ja t\xc3\xa4m\xc3\xa4n j\xc3\xa4lkeen h\xc3\xa4n aloitti oppiuransa Uppsalan yliopistossa. H\xc3\xa4nest\xc3\xa4 tuli Harald Hj\xc3\xa4rnen oppilaita, ja h\xc3\xa4n sai tohtorihatun vuonna 1918 teoksellaan Gustaf Adolf inf\xc3\xb6r tyska kriget. Vuosina 1916\xe2\x80\x931926 h\xc3\xa4n oli Svenska Dagbladetin poliittinen toimittaja. Vuonna 1923 h\xc3\xa4nest\xc3\xa4 tehtiin Tukholman korkeakoulun dosentti. Viisi vuotta my\xc3\xb6hemmin h\xc3\xa4net valittiin koulun historian professoriksi. Vuonna 1941 h\xc3\xa4net valittiin Ruotsin akatemiaan. H\xc3\xa4net valittiin my\xc3\xb6s Suomen Tiedeakatemiaan.'